‘મુનીદ્ર કહેતો હતો કે ‘ત્યારે તેં કાંઈ પણ લીધું ન હતું. મારા દીકરાની અપેક્ષાથી વધુ કેરિયર ઊભી કરી દીધી. તું મારી પાસે કંઈ જ ન લે એની મને ખાતરી છે. પણ મારો દીકરો ગુરુદક્ષિણા આપવા માગે છે. તને અહીં આ જગ્યાએ જોઈને અમને દુઃખ થયું છે. શુભાંગી, એનો દીકરો આપણને રહેવા ઘર આપે છે, અહીં આ શહેરમાં- બધી જ સગવડ સાથે. કહેતો હતો તમારી બધી જ જવાબદારી મારી. તમે આવતીકાલથી જ રહેવા આવી જાવ.’ પિનાકીન રોકાઈ ગયા.